บ้านโนบิ

**บ้านโนบิ** (野比家) เป็นบ้านของครอบครัวโนบิ เป็นสถานที่สำคัญที่โนบิตะ โดราเอมอน และคนในครอบครัวใช้พักอาศัย

## ลักษณะ

บ้านโนบิเป็นบ้านญี่ปุ่นแนวโมเดิร์นสมัยใหม่ รอบๆบ้านเป็นสวนขนาดเล็ก และมีห้องเก็บของตั้งอยู่หนึ่งห้อง ภายในห้องต่าง ๆ เป็นห้องสไตล์ญี่ปุ่นและมีประตูบานเลื่อนกระดาษ

ในการ์ตูนทีวีแต่ละฉบับนั้น สีของหลังคาและตัวบ้านก็มักจะคล้ายกัน คือหลังคาสีแดงและผนังนอกบ้านสีเนื้อค่อนไปทางขาว แต่ในบางตอน หลังคาบ้านเป็นสีม่วง

## สมาชิกภายในบ้าน

* โนบิ โนบิสุเกะ
* โนบิ ทามาโกะ
* โนบิ โนบิตะ
* โดราเอมอน

## ประวัติ

บ้านโนบิเป็นบ้านพักอาศัยของโนบิตะ โดราเอมอนและคนในครอบครัว ในสมัยก่อน ก่อนที่โนบิตะจะเกิด บ้านนี้บรรพบุรุษอยู่อาศัยสืบทอดกันมาในหลายชั่วอายุคน แต่ครอบครัวโนบิไม่ได้เป็นเจ้าของ แค่เช่าอยู่อาศัยเท่านั้น

ต่อมาในอนาคต ละแวกเพื่อนบ้านที่โนบิตะอาศัยอยู่ รวมถึงบ้านของพวกเขา ได้ถูกทุบทิ้งไป และสร้างสวนสาธารณะแทน ในส่วนบริเวณบ้านถูกแทนที่ด้วยห้องน้ำสาธารณะ ส่วนครอบครัวโนบิได้ย้ายออกไปใช้ชีวิตกันในแมนชั่นแทน

## ห้องในบ้าน

### ห้องของโนบิตะ

ห้องของโนบิตะในฉบับอนิเมะปี 1979งานศิลป์ : ห้องของโนบิตะห้องโนบิตะจากตอน ผจญกองทัพมนุษย์เหล็ก 2011ห้องโนบิตะจากตอน โดราเอมอน เพื่อนกันตลอดไปอีกมุมหนึ่ง
**ห้องของโนบิตะ** เป็นห้องส่วนตัวของโนบิตะ ประกอบไปด้วยโต๊ะเรียนหนังสือ (หรืออ่านการ์ตูน) ชั้นวางหนังสือ และห้องเก็บของข้างๆ ที่ปัจจุบันกลายเป็นห้องนอนของโดราเอมอนไปแล้ว ก่อนที่โนบิตะจะเกิด ห้องนี้เคยเป็นห้องทำงานของพ่อโนบิตะมาก่อน

ในฉบับ อนิเมะปี 1979 ห้องของโนบิตะนั้นค่อนข้างกว้าง ต่อมาในฉบับ อนิเมะปี 2005 ได้มีการปรับขนาดห้องของโนบิตะให้เล็กและแคบลง เพื่อให้คล้ายคลึงกับฉบับหนังสือการ์ตูนมากขึ้น

### ห้องนั่งเล่น

ห้องนั่งเล่นจากตอน ผจญกองทัพมนุษย์เหล็ก 2011ห้องนั่งเล่นใน อนิเมะปี 2005 จากตอน โนบิตะหนึ่งนิ้วห้องนั่งเล่นจากตอน โนบิตะกับตำนานยักษ์พฤกษาห้องนั่งเล่นจากโดราเอมอน: โนบิตะผจญภัยในเกาะมหัศจรรย์ ~แอนิมอลแอดเวนเจอร์~ห้องนั่งเล่นจากตอน โดราเอมอน เพื่อนกันตลอดไปมุมหนึ่งของห้องนั่งเล่น มีโต๊ะสำหรับแต่งหน้าของแม่ด้วย
**ห้องนั่งเล่น** เป็นหนึ่งในห้องที่ครอบครัวมักจะมาทำกิจกรรมพร้อมหน้าพร้อมตากัน ภายในห้องประกอบไปด้วยทีวีหนึ่งเครื่อง โต๊ะกาแฟเตี้ย และตู้เสื้อผ้า สำหรับห้องนั่งเล่น ยังใช้เป็นห้องนอนของพ่อและแม่ของโนบิตะอีกด้วย

### ห้องครัว

ห้องครัวจากตอน บุกดินแดนมหัศจรรย์ 2014ห้องครัวจากตอน โนบิตะกับตำนานยักษ์พฤกษา**ห้องครัว** เป็นห้องทำอาหารและรับประทานอาหารของครอบครัว ในห้องประกอบไปด้วยโต๊ะกินข้าวหนึ่งตัว ตู้เย็น เตาแก๊ส ตู้เก็บของ และเครื่องใช้ในครัวต่าง ๆ

### ห้องน้ำและห้องส้วม

ห้องส้วมใน อนิเมะปี 2005ห้องอาบน้ำจากตอน บุกดินแดนมหัศจรรย์ 2014หน้าห้องอาบน้ำเครื่องซักผ้า
**ห้องน้ำและห้องส้วม** ที่ตรงหน้าห้องอาบน้ำจะเป็นห้องที่มีเครื่องซักผ้า และข้าวของเครื่องใช้ต่างๆเกี่ยวกับการอาบน้ำ ภายในห้องน้ำจะมีอ่างอาบน้ำขนาดกลาง ส่วนห้องส้วมจะมีโถส้วมแค่โถเดียว

### สวน

สวนข้างบ้านต้นพลับในสวน สมัยที่พ่อโนบิตะยังเป็นเด็ก
**สวนข้างบ้าน** ที่บ้านโนบิตะจะมีสวนข้างบ้านอยู่ด้วย แม่โนบิตะมักจะมาตากผ้าที่สวนเป็นประจำ และยังเป็นที่ตั้งของห้องเก็บของประจำบ้านหลังนี้อีกด้วย สำหรับสวนข้างบ้านมักจะเป็นที่ใช้ทดลองของวิเศษมากมายในหลายๆตอน ในสมัยที่พ่อของโนบิตะยังเด็ก ในสวนเคยมีต้นพลับอยู่ด้วย

## ข้อแตกต่างระหว่างผังบ้านในแต่ละยุค

### ตำแหน่งของบันได

* **อนิเมะและภาพยนตร์ตั้งแต่ปี 1979 - 2005:** บันไดบ้านอยู่ระหว่างห้องชั้นล่างสองห้อง และตรงกับประตูห้องน้ำ
* **อนิเมะและภาพยนตร์ตั้งแต่ปี 2005 - ปัจจุบัน และฉบับมังงะ:** บันไดบ้านอยู่บนทางเดินไปยังห้องครัว

### ประตูห้องของโนบิตะ

* **อนิเมะและภาพยนตร์ตั้งแต่ปี 1979 - 2005:** ประตูทางเข้าเป็นประตูกระดาษ
* **อนิเมะและภาพยนตร์ตั้งแต่ปี 2005 - ปัจจุบัน และฉบับมังงะ:** ประตูทางเข้าเป็นประตูไม้อัด

### ตำแหน่งโต๊ะเรียนหนังสือในห้องของโนบิตะ

* **อนิเมะและภาพยนตร์ตั้งแต่ปี 1979 - 2005:** โต๊ะเรียนจะหันไปทางหน้าต่างทางด้านขวา
* **อนิเมะและภาพยนตร์ตั้งแต่ปี 2005 - ปัจจุบัน และฉบับมังงะ:** โต๊ะเรียนหันหลังให้ประตูห้อง

### ตำแหน่งของตู้เก็บที่นอนและชั้นวางหนังสือ

* **อนิเมะและภาพยนตร์ตั้งแต่ปี 1979 - 2005:** ห้องเก็บที่นอนในห้องของโนบิตะอยู่ทางซ้ายมือ ส่วนชั้นวางหนังสืออยู่ทางขวามือ
* **อนิเมะและภาพยนตร์ตั้งแต่ปี 2005 - ปัจจุบัน และฉบับมังงะ:** ห้องเก็บที่นอนในห้องของโนบิตะอยู่ทางขวามือ ส่วนชั้นวางหนังสืออยู่ทางซ้ายมือ

### รูปแบบของโทรทัศน์

* **อนิเมะและภาพยนตร์ตั้งแต่ปี 1979 - 2005:** โทรทัศน์ที่ห้องนั่งเล่นเป็นโทรทัศน์ขาวดำ ในตอนหลัง ๆ จะเป็นโทรทัศน์สี
* **อนิเมะและภาพยนตร์ตั้งแต่ปี 2005 - ปัจจุบัน:** โทรทัศน์ที่ห้องนอนของทามาโกะกับโนบิสุเกะเป็นโทรทัศน์จอแบน แต่ในตอนเก่า ๆ จะเป็นโทรทัศน์สีธรรมดา
* **มังงะ:** โทรทัศน์ที่ห้องนอนของทามาโกะกับโนบิสุเกะเป็นโทรทัศน์ขาวดำ

### ขนาดของห้อง

* **อนิเมะและภาพยนตร์ตั้งแต่ปี 1979 - 2005:** ขนาดห้องของโนบิตะมีขนาด 6 เสื่อตาตามิ เห็นรอยต่อเสื่ออย่างชัดเจน
* **อนิเมะและภาพยนตร์ตั้งแต่ปี 2005 - ปัจจุบัน:** ห้องของโนบิตะมีขนาดเล็กลงมาก และอาจจะไม่ได้ปูเสื่อตาตามิ
* **มังงะ:** ขนาดห้องของโนบิตะมีขนาด 6 เสื่อตาตามิ เห็นรอยต่อเสื่อในบางครั้งเท่านั้น ห้องมีขนาดค่อนข้างเล็กเช่นเดียวกับอนิเมะและภาพยนตร์ปี 2005

### ห้องรับแขกและห้องนั่งเล่น

* **อนิเมะและภาพยนตร์ตั้งแต่ปี 1979 - 2005:** ห้องรับแขกและห้องนั่งเล่น (ห้องนอนของทามาโกะและโนบิสุเกะ) เป็นคนละห้องกัน
* **อนิเมะและภาพยนตร์ตั้งแต่ปี 2005 - ปัจจุบัน และฉบับมังงะ:** ห้องรับแขกและห้องนั่งเล่นเป็นห้องเดียวกัน (ยกเว้นในบางตอนของอนิเมะปี 2005)

### จำนวนห้องของชั้นบน

* **อนิเมะและภาพยนตร์ตั้งแต่ปี 1979 - 2005:** ชั้นบนของบ้านมีสองห้อง
* **อนิเมะและภาพยนตร์ตั้งแต่ปี 2005 - ปัจจุบัน และฉบับมังงะ:** ชั้นบนของบ้านมีห้องเดียว

### ทางเดินเข้าบ้าน

* **อนิเมะและภาพยนตร์ตั้งแต่ปี 1979 - 2005:** ไม่มีประตูรั้วบ้าน ทางเดินเข้าออกบ้านเป็นดิน ปูด้วยอิฐ
* **อนิเมะและภาพยนตร์ตั้งแต่ปี 2005 - ปัจจุบัน:** มีประตูรั้วบ้าน ทางเดินเข้าออกบ้านปูด้วยคอนกรีต
* **มังงะ:** ไม่มีประตูรั้วบ้าน ทางเดินเข้าออกบ้านปูด้วยคอนกรีต และมีกำแพงกั้นระหว่างทางเดินเข้าออกบ้านและสวนรอบบ้าน

## รูปภาพ

* การ์ตูนทีวี
* ภาพยนตร์
* แผนผังบ้าน

จากอนิเมะปี 1973จากอนิเมะปี 1979จากอนิเมะปี 2005บ้านโนบิเวอร์ชั่น 1973

จากตอน โดราเอมอน เพื่อนกันตลอดไปจากตอน โนบิตะผู้กล้าแห่งอวกาศ

แผนผังฉบับอนิเมะปี 1979แผนผังฉบับหนังสือการ์ตูนและอนิเมะปี 2005
## เกร็ดเล็กน้อย

* มีการทำบ้านโนบิตะขึ้นมาจริง ๆ ใน สแตนด์บายมี โดราเอมอน เพื่อนกันตลอดไป โดยทำออกมาในขนาดแบบบ้านจำลอง ก่อนจะนำไปแสดงผลในคอมพิวเตอร์อีกครั้ง
* รูปแบบและแปลนบ้านในฉบับอนิเมะปี 2005 ได้ถูกปรับให้คล้ายคลึงกับต้นฉบับจากหนังสือการ์ตูนมากขึ้น
* ในตอนวิธีสร้างเกาะร้าง และ ย้ายไปอยู่ปราสาทผีสิง ทามาโกะและโนบิสุเกะคุยกันอย่างไม่สบายใจว่าถึงเวลาต้องจ่ายค่าเช่าบ้านอีกแล้ว และตอนบัตรปีศาจโนบิสุเกะเอาบัตรปีศาจของโนบิตะไปใช้เพื่อจ่ายค่าเช่าบ้าน สรุปว่าบ้านหลังนี้มาจากการเช่าระยะยาวเป็นร้อยปีและตระกูลโนบิไม่ได้เป็นเจ้าของที่ดินเอง

## อ้างอิง

1. ↑ 1.0 1.1 เปรียบเทียบบ้านโนบิแบบเก่าและแบบใหม่ (ภาษาญี่ปุ่น)